कानपुर रेल हादसे के पीछे पटरियों में दरार हो सकती है वजह : सूत्र | मरने वालों की संख्या 142 हुई  
हादसे की उच्चस्तरीय जांच के आदेश दिए गए हैं
पटरियों में दरार हो सकती है हादसे की वजह
डिब्बों में चारों तरफ खून बिखरा हुआ है
इधर, हादसे के बाद घायलों और बाकी बचे यात्रियों को लेकर पटना पहुंची, जिसमें करीब 350 यात्री सवार थे. प्रशासन की ओर से यात्रियों को उनके घर तक पहुंचाने का इंतज़ाम किया गया था. जिन लोगों को ट्रेन से आगे जाना था उन्हें फ़्री पास दिया गया और जिन्हें रोड के जरिए जाना था उनके लिए भी गाड़ियों का इंतज़ाम किया गया था.

एक बचावकर्मी ने कहा कि जीवित लोगों को निकाल लिया गया है और डिब्बों में सिर्फ शव ही रह गए हैं. उन्होंने कहा कि आधे डिब्बों को साफ कर दिया गया है. बचाव कार्य में बाद में सेना भी शामिल हो गई थी और उसने अपने 90 जवानों को तैनात किया था. इसके अलावा 50 सदस्यीय एक मेडिकल टीम भी तैनात की थी, जिसमें पांच डाक्टर थे.